
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1369 


25 Σεπτεμβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ψήφιση Οργανισμού Εσωτερικής Υπηρεσίας του Ορ¬ 
γανισμού Νεολαίας και Άθλησης «I. ΠΡΑΒΑΝΤΖΗ» 


Δήμου Κόνιτσας Νομού Ιωαννίνων. 1 

Ίδρυση και λειτουργία Εκκλησιαστικού Ιδρύματοςτου 
Ιερού Μητροπολιτικού Ναού Αγίου Μηνά Ηρακλεί¬ 
ου, με την επωνυμία «ΜΟΝΑΔΑ ΦΡΟΝΤΙΔΑΣ ΗΛΙ¬ 
ΚΙΩΜΕΝΩΝ “ΠΑΝΑΓΙΑ Η ΓΟΡΓΟΕΠΗΚΟΟΣ”» 2 


ΑΠΟΦΑΣΕΙ Σ 

Αριθ. 18177 (1) 


Ψήφιση Οργανισμού Εσωτερικής Υπηρεσίας του Οργανι¬ 
σμού Νεολαίας και Άθλησης «I. ΠΡΑΒΑΝΤΖΗ» Δήμου 

Κόνιτσας Νομού Ιωαννίνων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις 

α) Του άρθρου 14 του Ν. 2880/2001 (ΦΕΚ 9/τ.Α'/ 
30.1.2001) «Πρόγραμμα Πολιτεία για τη μεταρρύθμιση 
και τον εκσυγχρονισμό της δημόσιας Διοίκησης και άλλες 
διατάξεις». 

β) Του άρθρου 12 του Ν. 1188/1981 «Περί κυρώσεως 
του Κώδικα περί καταστάσεως Προσωπικού Οργανισμών 
Τοπικής Αυτοδιοίκησης» όπως αυτό αντικαταστάθηκε 
από τις όμοιες της παρ.5 του άρθρου 8 του Νόμου 
2307/1995 «Προσαρμογή νομοθεσίας αρμοδιότητας 
Υπουργείου Εσωτερικών στις διατάξεις για την Νομαρ¬ 
χιακή Αυτοδιοίκηση και άλλες διατάξεις». 

γ) Του Ν. 2190/1994 «Σύσταση ανεξάρτητης αρχής για 
την επιλογή προσωπικού και ρύθμιση θεμάτων διοίκη¬ 
σης» όπως ισχύει με τις τροποποιήσεις του. 

δ) Του άρθρου 27 του Ν. 2081/1991 με το οποίο προ¬ 
στέθηκε νέο άρθρο 29 Α στο Ν. 1558/1985 για τον έλεγχο 
των δαπανών που προκαλούν οι κανονιστικές διοικητικές 
πράξεις. 

ε) Τις διατάξεις του Ν. 2725/1999 (ΦΕΚ Α/121/1999) 
«Ερασιτεχνικός και επαγγελματικός αθλητισμός και άλ¬ 
λες διατάξεις». 

στ) Των Π/Δ των 50/2001 (ΦΕΚ39/Α/5.3.2001) «Καθορι¬ 
σμός των προσόντων διορισμού σε θέσεις φορέων του 


Δημοσίου Τομέα», 37/1987 (ΦΕΚ 11/ΑΊ987) «Μερική επέ¬ 
κταση διατάξεων που ισχύουν για τους Δημοσίους υπαλ¬ 
λήλους των άλλων νομικών προσώπων δημ. δικαίου και 
στους υπαλλήλους του Ο.Τ.Α. και προσαρμογή στις ρυθ¬ 
μίσεις του Ν. 1586/1986» και 22/1990 (ΦΕΚ 7/Α'/1990) 
«Μερική επέκταση διατάξεων που ισχύουν για τους Δη¬ 
μοσίους υπαλλήλους και τους υπαλλήλουςτων άλλων νο¬ 
μικών προσώπων δημ. Δικαίου και στους υπαλλήλουςτων 
Ο.Τ.Α.» όπως ισχύουν κάθε φορά. 

ζ) Των άρθρων 26 Α, 198 και 203 του Δ.Κ.Κ. (Π.Δ. 
410/1995), όπως ισχύ ο υ ν. 

η) Του άρθρου 9του Ν. 2503/1997 (ΦΕΚ 107/1997τ.Α') 
«Διοίκηση, οργάνωση, στελέχωση της περιφέρειας, ρύθ¬ 
μιση θεμάτων για την Τοπική Αυτ/ση και άλλες διατάξεις». 

θ) Το Ν. 2307/95. 

ι) Την 6402/10.4.2001 απόφασή μας (ΦΕΚ 516/Β/ 
8.5.2001) περί ίδρυσης του Νομικού Προσώπου. 

2. Την 15/2001 απόφαση του Διοικητικού Συμβουλίου 
του Οργανισμού Νεολαίας και Άθλησης «I. ΠΡΑΒΑΝΤΖΗ» 
Δήμου Κόνιτσας, με την οποία ψηφίζεται ο Οργανισμός 
Εσωτερικής Υπηρεσίας του και την 307/2001 όμοια του 
Δημοτικού Συμβουλίου Δήμου Κόνιτσας, με την οποία εκ¬ 
φράζει τη σύμφωνη γνώμη του. 

3. Την 78/2003 Γνωμοδότηση του οικείου Υπηρεσιακού 
Συμβουλίου. 

4. Την 20922/19.9.2001 (ΦΕΚ. 1271/Β/2.10.2001) από¬ 
φασή μας, «Μεταβίβαση αρμοδιοτήτων και παροχή εξου¬ 
σιοδότησης υπογραφής αποφάσεων, εγγράφων κ.λπ. ΜΕ 
ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ ΠΕΡΙΦΕΡΕΙΑΣ», αποφα¬ 
σίζουμε: 

Επικυρώνουμε την 15/2001 απόφαση του Δ.Σ. του Ορ¬ 
γανισμού ΝεολαίαςκαιΆθλησης«I. ΠΡΑΒΑΝΤΖΗ»Δήμου 
Κόνιτσας Ν. Ιωαννίνων, με την οποία ψηφίζεται ο Οργανι¬ 
σμός Εσωτερικής Υπηρεσίας του, ο οποίος έχει ως εξής: 

Άρθρο 1 

ΔΙΑΡΘΡΩΣΗ ΤΩΝ ΥΠΗΡΕΣΙΩΝ 
ΤΟΥ ΟΡΓΑΝΙΣΜΟΥ ΝΕΟΛΑΙΑΣ & ΑΘΛΗΣΗΣ 
«I. ΠΡΑΒΑΝΤΖΗΣ» ΔΗΜΟΥ ΚΟΝΙΤΣΑΣ 

Οι Υπηρεσίες του Δημοτικού χώρου άθλησης λειτουρ¬ 
γούν σε επίπεδο Δ/νσης ή Τμήματος ή Γ ραφείου ανάλογα 
με τη δυναμικότητα του Δημοτικού χώρου Άθλησης σύμ¬ 
φωνα με την υπ’ αριθμ. (ΦΕΚ 516/Β/8.6.2001) συστατική 
πράξη προσαρμογής του. 

α) Σε επίπεδο Δ/νσης Γυμναστηρίων με τα εξής Τμή¬ 
ματα: 

1. Διοικητικών και Οικονομικών Υπηρεσιών 

2. Συντήρησης και Κατασκευής Αθλητικών Εγκαταστά¬ 
σεων 

3. Αθλητικών και Πολιτιστικών Δραστηριοτήτων. 

β) Σε επίπεδο Τμήματος Γυμναστηρίων με γραφεία: 

1. Διοικητικών και Οικονομικών Υπηρεσιών 

2. Συντήρησης και κατασκευής Αθλητικών Εγκαταστά¬ 
σεων 

3. Αθλητικών και Πολιτιστικών Δραστηριοτήτων 

γ) Σε επίπεδο Γ ραφείου Γ υμναστηρίου ασκούνται όλες 
οι αρμοδιότητες του Δημοτικού Νομικού Προσώπου. 

Άρθρο 2 

ΑΡΜΟΔΙΟΤΗΤΕΣ ΔΙΕΥΘΥΝΣΗΣ - 
ΚΑΘΗΚΟΝΤΑ ΠΡΟΪΣΤΑΜΕΝΟΥ 

1. Φροντίζει για την έγκαιρη και σωστή υλοποίηση των 
αποφάσεωντου Διοικητικού Συμβουλίου. 

2. Εισηγείται στο Διοικητικό Συμβούλιο για τη στελέχω- 
ση με προσωπικό του Τμήματός του και για την απόδοση 
των προγραμμάτων Αθλητισμού. 

3. Έχει την ευθύνη για την πιστή εφαρμογή του Κανονι¬ 
σμού λειτουργίας του Δημοτικού χώρου Άθλησης. 

4. Έχει την ευθύνη για την ομαλή λειτουργία, τάξη και 
καθαριότητα του Δημοτικού χώρου άθλησης σε θέματα 
συντήρησης - καθαριότητας. 

5. Ασκεί κάθε αρμοδιότητα ή ενέργεια που του ανατίθε¬ 
ται από το Διοικητικό Συμβούλιο με απόφασή του. 

6. Μετά από συνεννόηση με τις αρμόδιες Υπηρεσίες ει- 
σηγείται για τις αναγκαίες προμήθειες. 

7. Σε συνεννόηση με τις Υπηρεσίες και τα Αθλητικά Σω¬ 
ματεία προβαίνει στην έκδοση προγράμματος Λειτουρ¬ 
γίας Προπονήσεως Αθλητικών Σωματείων. 

8. Σε συνεννόηση με το Συντηρητή χλοοτάπητα, καθο¬ 
ρίζει τις προπονήσεις του ποδοσφαιρικού Τμήματος. 

9. Εισηγείται στο Διοικητικό Συμβούλιο για την παρα¬ 
χώρηση των εγκαταστάσεων για τη διεξαγωγή Αθλητικών 
και Πολιτιστικών Εκδηλώσεων. 

10. Ενημερώνει τη Διοίκηση για τις ελλείψεις διαφόρων 
Αθλητικών οργάνων και λοιπών ειδών συντήρησης και κα¬ 
θαριότητας. 

11. Φροντίζει και ελέγχει όλες τις Αθλητικές εγκαταστά¬ 
σεις που περιβάλλουν το Δημοτικό χώρο Άθλησης. 

12. Σε περίπτωση ατυχήματος ή υγειονομικού επεισοδί¬ 
ου οφείλει να εξασφαλίζει τα μέσα και τις διαδικασίες για 
άμεση μεταφορά σ’ ανάλογο Νοσοκομείο όσων έχουν 
ανάγκη, καθώς και την καταλληλότητα και συνεχή ετοιμό¬ 
τητα του υγειονομικού προσωπικού. 

13. Εισηγείται στο Διοικητικό Συμβούλιο όλα τα θέματα 
και μετέχει στιος συνεδριάσεις χωρίς ψήφο. 

Άρθρο 3 

ΑΡΜΟΔΙΟΤΗΤΕΣ ΤΜΗΜΑΤΟΣ 
ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗΡΕΣΙΩΝ 
ΚΑΘΗΚΟΝΤΑ ΠΡΟΪΣΤΑΜΕΝΩΝ 

1. Χειρίζεται τα θέματα που έχουν σχέση με τους εργα¬ 
ζομένους στο Δημοτικό ή κοινοτικό χώρο άθλησης. 

2. Τηρεί ενημερωμένους με όλα τα απαραίτητα στοιχεία 
στους Υπηρεσιακούς Ατομικούς Φακέλους των εργαζο¬ 
μένων στο Δημοτικό ή κοινοτικό χώρο άθλησης. 

3. Χορηγεί ύστερα από αίτηση πιστοποιητικά σε άτομα 


που έχουν σχέση με το Δημοτικό ή κοινοτικό χώρο άθλη¬ 
σης. 

4. Καθορίζει το εβδομαδιαίο πρόγραμμα εργασίας του 
προσωπικού που εργάζεται με βάρδιες σε συνεργασία με 
τους προϊσταμένους των άλλων τμημάτων ή γραφείων. 

5. Ευθύνεται για την έγκαιρη και σωστή εφαρμογή της 
εργατικής Νομοθεσίας σ’ ότι αφορά τους εργαζομένους 
στο Δημοτικό ή κοινοτικό χώρο άθλησης εισηγούμενος 
ανάλογα στο διοικητικό συμβούλιο. 

6. Εγκρίνει τις άδειες των εργαζομένων του Ν.Π. 

7. Ελέχγει τις κάρτες παρουσίας των εργαζομένων και 
ενημερώνει το Δ.Σ. για κάθε απουσία ή ανωμαλία. 

8. Φροντίζει για την έγκαιρη σύνταξη, αναμόρφωση του 
ετήσιου προϋπολογισμού σύμφωνα με τις διατάξεις που 
ισχύουν για τα Νομικά Πρόσωπα Δημοσίου δικαίου των 
ΟΤΑ καθώς και την έγκαιρη σύνταξη και υποβολή του ετή¬ 
σιου Απολογισμού. 

9. Παρακολουθεί την κίνηση εσόδων-εξόδωντου Δημο¬ 
τικού ή κοινοτικού χώρου Άθλησης κατά τομέα δραστη¬ 
ριότητας και ενημερώνει έγκαιρα τις ενδιαφερόμενες 
υπηρεσίες και το Διοικητικό Συμβούλιο. 

10. Προσδιορίζει τις τακτικές ανάγκες του Δημοτικού ή 
Κοινοτικού χώρου άθλησης σε ετήσια βάση και προβαίνει 
στην προμήθεια διαφόρων υλικών. 

11. Διενεργεί διαγωνισμό για μισθώσεις εκμισθώσεις 
προμήθειες που αφορούν το Δημοτικό ή κοινοτικό χώρο 
άθλησης σύμφωνα με τις διατάξεις που ισχύουν για τα 
ΝΠΔΔτων ΟΤΑ. 

12. Φροντίζει για τη σύνταξη προώθηση και έγκριση δια¬ 
φόρων ενταλμάτων. 

13. Φροντίζει για την είσπραξη διαφόρων πόρων του 
Δημοτικού ή κοινοτικού χώρου άθλησης. 

14. Φροντίζει για τη μισθοδοσία και λοιπές παροχές 
στους εργαζομένους. 

15. Φροντίζει για τις πληρωμές διαφόρων προμηθειών 
έργων καθώς και διαφόρωντελών φόρων, χαρ/μου Ι.Κ.Α. 
κ.λπ. σύμφωνα με τις ισχύουσες διατάξεις των Ο.Τ.Α. 

16. Παραλαμβάνει και φυλάσσει το υλικό που προορίζε¬ 
ται για το Δημοτικό ή κοινοτικό χώρο άθλησης. 

17. Φροντίζει για τη διαμονή του υλικού σύμφωνα μετον 
προορισμό τους. 

18. Προβαίνει σε καταστροφή και εκποίηση του άχρη¬ 
στου υλικού. 

19. Τηρεί τα απαιτούμενα βιβλία κ.λπ. σύμφωνα με τις 
διατάξεις περί Ν.Π.Δ.Δτων Ο.Τ.Α. 

20. Συνεργάζεται με τα άλλα τμήματα ή γραφείο για θέ¬ 
ματα συναρμοδιότητας. 

21. Φροντίζει για τον εξοπλισμό με τα απαραίτητα και 
κατάλληλα μέσα του Δημοτικού ή Κοινοτικού χώρου 
άθλησης για την άμεση παροχή υγειονομικής περίθαλ¬ 
ψης στους ευρισκόμενους στους χώρους του Δημοτικού 
ή κοινοτικού χώρου άθλησης. 

22. Έχει τη δυνατότητα να εξουσιοδοτήσει εγγράφως 
κάποιον υπάλληλο του τμήματος ή γραφείου του για την 
διεκπεραίωση οποιοσδήποτε εργασίας. 

Άρθρο 4 

ΑΡΜΟΔΙΟΤΗΤΕΣ ΤΜΗΜΑΤΟΣ ΣΥΝΤΗΡΗΣΗΣ ΚΑΙ 

ΚΑΤΑΣΚΕΥΩΝ ΤΩΝ ΑΘΛΗΤΙΚΩΝ ΕΓΚΑΤΑΣΤΑΣΕΩΝ 
ΚΑΘΗΚΟΝΤΑ ΠΡΟΪΣΤΑΜΕΝΩΝ 

1. Εισηγείται στο Διοικητικό Συμβούλιο για την εκτέλε¬ 
ση συντήρησης ή κατασκευής και υπολογίζει τις απαιτού- 
μενες δαπάνες. 

2. Παρακολουθεί την εκτέλεση της συντήρησης ή κατα¬ 
σκευής απολογιστικά ή από εργολάβο Δη μοσίων έργων ή 
Εμπειροτέχνη όπως προβλέπεται από τις σχετικές διατά¬ 
ξεις για τα δημόσια έργα. 

3. Επιβλέπει τις εργασίες μαζί με τον υπεύθυνο του Δι¬ 
οικητικού Συμβουλίου. 

4. Ευθύνεται για τη φύλαξη συντήρηση επισκευή του 
υλικού και μέσων εξοπλισμού του Δημοτικού ή Κοινοτικού 
χώρου Άθλησης. 

5. Τηρεί ενημερωτικά μητρώα για όλες τις εγκαταστά¬ 
σεις και το υλικό. 

6. Προσδιορίζει τα απαιτούμενα αποθέματα σε υλικά 
και ανταλλακτικά και εισηγείται σχετικά για την προμή¬ 
θεια τους σε ετήσια βάση. 

7. Φροντίζει για τον προσδιορισμό των αναγκών στο 
προσωπικό του τμήματος του και εισηγείται σχετικά στο 
Διοικητικό Συμβούλιο. 

8. Φροντίζει για την αναζήτηση των απαιτούμενων στα¬ 
τιστικών στοιχείων για ότι αφορά τη συντήρηση των εγκα¬ 
ταστάσεων και του υλικού. 

9. Συνεργάζεται με το άλλο τμήμα ή γραφείο για θέμα¬ 
τα συναρμοδιότητας. 

10. Φροντίζει και έχει την ευθύνη για τη συντήρηση 
όλων των εγκαταστάσεων ενός Δημοτικού χώρου άθλη¬ 
σης και συγκεκριμένα: 

• των κτιριακών εγκαταστάσεων 

• των ηλεκτρολογικών εγκαταστάσεων 

• των υδραυλικών και θερμουδραυλικών εγκατα¬ 
στάσεων 

• των υπαίθριων εγκαταστάσεων 

• των αναβατήρων χιονοδρομικών κέντρων 

• των ξυλουργικών εγκαταστάσεων 

• της πισίνας 

• των χλοοταπήτων 

• των κήπων-παρτεριών 

• κλάδεμα, κόψιμο χόρτων, λίπανση ράντισμα σκάψιμο 

11. Την ευθύνη της χάραξης των γραμμών σε οποιον- 
δήποτε Αγωνιστικό χώρο έχει το εν λόγω τμήμα 

12. Στα γήπεδα ποδοσφαίρου με χόρτο ή χωρίς χόρτο 
που μετά από μια ή περισσότερες χρήσεις οι γραμμές 
σβήνονται εντελώς και χρειάζεται ράμμα και μέτρηση των 
αποστάσεων τότε την εργασία αυτή την κάνει το εν λόγω 
τμήμα. 

Μόνο στην περίπτωση που οι γραμμές φαίνονται και 
απλώς χρειάζονται φρεσκάρισμα για τον συγκεκριμένο 
αγώνα ποδοσφαίρου τότε το φρεσκάρισμα γίνεται από 
τον υπάλληλο κλάδου ΥΕ φύλακα Γεν. Καθηκόντων Ερ¬ 
γάτη που έχει υπηρεσία στο γήπεδο αυτό. 

13. Φροντίζει για την συντήρηση και τον καθαρισμό της 
πισίνας σε καθημερινή βάση, παρακολούθηση της καταλ¬ 
ληλότητας του νερού (ρίι και χλωρίου) και αποστολή δείγ¬ 
ματος νερού για μικροβιακό έλεγχο σύμφωνα με τον Κα¬ 
νονισμό Λειτουργίας χώρου άθλησης. 

13. Όταν γίνεται η ετήσια συντήρηση του Κολυμβητηρί¬ 
ου αυτό θα παραμείνει κλειστό κατά τη διάρκεια των ερ¬ 
γασιών. 

14. Σε συνεννόηση με το συντηρητή χλοοτάπητα καθο¬ 
ρίζει τις προπονήσεις των ποδοσφαιρικών Σωματείων. 

Κάθε εργασία τροποποίηση αλλαγή επέκταση μηχανο¬ 
λογικού ηλεκτρολογικού υδραυλικής εγκατάστασης του 
σχεδίου του Δημοτικού χώρου άθλησης γίνεται σύμφωνα 
με τις διατάξεις του Π.Δ. 410/95 (Δ.Κ.Κ). 

Μια φορά το χρόνο τουλάχιστον θα πρέπει να υπάρχει 


έλεγχος λειτουργίας των Μηχανολογικών εγκαταστάσε¬ 
ων αρμόδιο μηχανικό της Τεχνικής Υπηρεσίας του Δήμου 
και ελλείψει αυτής από την αρμόδια υπηρεσία της Περι¬ 
φέρειας. 

Όπου λειτουργούν καυστήρες λέβητες ΒΟΙΕΕΕΠ υπο¬ 
χρεωτικά θα γίνει συντήρηση τουλάχιστον δύο φορές το 
χρόνο α) είτε από υπάλληλο αντίστοιχης ειδικότητας β) εί¬ 
τε από ιδιωτικό συνεργείο συντήρησης και θα διακόπτε¬ 
ται η λειτουργία του κολυμβητηρίου ή του γυμναστηρίου 
μετά από εισήγηση του αρμόδιου υπαλλήλου. 

Άρθρο 5 

ΑΡΜΟΔΙΟΤΗΤΕΣ ΤΜΗΜΑΤΟΣ 

ΑΘΛΗΤΙΚΩΝ ΚΑΙ ΠΟΛΙΤΣΤΙΚΩΝ ΔΡΑΣΤΗΡΙΟΤΗΤΩΝ 
ΚΑΘΗΚΟΝΤΑ ΠΡΟΪΣΤΑΜΕΝΩΝ 

1. Εκπόνηση αθλητικών και πολιτιστικών προγραμμά¬ 
των που αφορούν σε προγράμματα μαζικού αθλητισμού 
και μαζικής άσκησης. 

2. Διοργάνωση αθλητικών και πολιτιστικών εκδηλώσε¬ 
ων και συμμετοχή σε εκδηλώσεις μαζικού αθλητισμού. 

3. Παρακολούθηση των αποτελεσμάτων της εφαρμο¬ 
γής των προγραμμάτων και εκδηλώσεων και όταν απαι¬ 
τείται τροποποίηση ή βελτίωση ή απαλλαγή αυτών. 

4. Εισήγηση προς τη Διοίκηση για τη δημιουργία νέων 
αθλητικών κέντρων με την πρόβλεψη του απαιτούμενου 
τεχνικού εξοπλισμού καθώς και την καλύτερη αξιοποίηση 
των υπαρχόντων αθλητικών χώρων. 

5. Συντονισμός παρακολούθηση και έλεγχος της εφαρ¬ 
μογής των καθημερινών προγραμμάτων γύμνασης και 
λοιπών αθλητικών εκδηλώσεων. 

6. Συνεργασία μετά αθλητικά σωματεία και συλλόγους 
του Δήμου και παροχή κάθε δυνατής βοήθειας στη λει¬ 
τουργία αυτών. 

7. Οργάνωση αθλητικών προγραμμάτων στους μαθη¬ 
τές των σχολείων σε συνεργασία με τους καθηγητές φυ¬ 
σικής αγωγής των σχολείων. 

8. Προγραμματισμός και οργάνωση αθλητικών και πο¬ 
λιτιστικών εκδηλώσεων σχετικών με τα προγράμματα που 
υλοποιείτο Νομικό πρόσωπο μεσκοπότη διάδοση καιτην 
ανάπτυξη του αθλητικού πνεύματος σε όλους τους 
δημότες. 

9. Μεριμνά για την καλή λειτουργία των αιθουσών γυ¬ 
μναστικής και των εν χώρο άθλησης. 

10. Ευθύνη για την καλή λειτουργία και απόδοση της 
υλικοτεχνικής υποδομής των αιθουσών, καθώς επίσης και 
ο εντοπισμός τυχόν ελλείψεων και βλαβών του εξοπλι¬ 
σμού τους γενικότερα. 

11. Φροντίδα για την εφαρμογή κανονισμών διεξαγω¬ 
γής των διαφόρων αθλημάτων της αρμοδιότητάς τους. 

12. Μεριμνά για την αποφυγή ατυχημάτων κατά την 
ώρα της άθλησης των αθλούμενων στα τμήματά τους. 

13. Παροχή πρώτων βοηθειών περίθαλψης αντιμετώπι¬ 
ση εκτάκτων περιστατικών (κακώσεων, τραυματισμών 
κ.λπ.) όλων των αθλούμενων εντός των χώρων άθλησης. 

14. Τήρησης ατομικών καρτελών και αθλούμενων και 
σημείωση των επιδόσεών τους. 

15. Διαμόρφωση εισήγηση και εφαρμογή επικοινωνια- 
κής πολιτικής και προγραμμάτων για την προώθηση και 
προβολή των σκοπών και δράσεωντου Α.Κ. (διοργάνωση 
συνεντεύξεωντύπου, προετοιμασία και επιμέλεια αρθρο- 
γραφίας, συνεργασία με Μ.Μ.Ε. κ.α.). 

16. Ενημέρωση του κοινού πάνω στην αποστολή και 

στις εκδηλώσεις του Νομικού Προσώπου και προβολή 
τους με κάθε μέσο. 

17. Μεριμνά για την προβολή και διαφήμιση όλων των 
αθλητικών και πολιτιστικών καθώς και έκδοση, διακίνηση 
και διάθεση ενημερωτικού υλικού στους δημότες που 
έχουν σχέση με αυτές (προγράμματα, αφίσες κ.λ π). 

ΣΤΕΛΕΧΩΣΗ ΤΩΝ ΥΠΗΡΕΣΙΩΝ 
ΤΟΥ ΝΟΜΙΚΟΥ ΠΡΟΣΩΠΟΥ ΔΗΜΟΣΙΟΥ ΔΙΚΑΙΟΥ 
ΔΗΜΟΥ ΚΟΝΙΤΣΑΣ 

ΟΡΓΑΝΙΣΜΟΥ ΝΕΟΛΑΙΑΣ & ΑΘΛΗΣΗΣ 
«I. ΠΡΑΒΑΝΤΖΗ» 

• Οι θέσεις των κατηγοριών ΠΕ, ΤΕ και ΔΕ κατατάσσο¬ 
νται στους βαθμούς Δ' (εισαγωγικός) Γ Β' και Α' (καταλη¬ 
κτικός) 

• Οι θέσεις της κατηγορίας ΥΕ κατατάσσονται στους 
βαθμούς Ε' (εισαγωγικός) Δ' Γ Β' (καταληκτικός) 

• Τα προσόντα διορισμού των θέσεων περιγράφονται 
στα Π.Δ/τα 50/2001,37α/87 και 22/90. 

• Οι θέσεις που προβλέπονται ανά κατηγορία και κλά¬ 
δο είναι οι εξής: 

ΚΑΤΗΓΟΡΙΑ ΠΕ 

ΚΛΑΔΟΣ 

ΠΕ ΔΙΟΙΚΗΤΙΚΟΣΌΙΚΟΝΟΜΙΚΟΣ 
ΠΕ ΠΟΛΙΤΙΚΩΝ ΜΗΧΑΝΙΚΩΝ 
ΠΕ ΜΗΧΑΝΟΛΟΓΩΝ ΗΛΕΚΤΡΟΛΟΓΩΝ 
ΠΕ ΚΑΘΗΓΗΤΗΣ ΦΥΣΙΚΗΣ ΑΓΩΓΗΣ 
ΠΕ ΙΑΤΡΩΝ 
ΣΥΝΟΛΑ 

ΚΑΤΗΓΟΡΙΑ ΤΕ 

ΤΕ ΤΕΧΝΟΛΟΓΩΝ ΠΟΛΙΤΙΚΩΝ ΜΗΧΑΝΙΚΩΝ 

ΤΕ ΤΕΧΝΟΛΟΓΩΝ ΜΗΧΑΝΙΚΩΝ Ή ΗΛΕΚΤΡΟΛΟΓΩΝ 

ΤΕ ΦΥΣΙΟΘΕΡΑΠΕΥΤΩΝ 

ΤΕ ΝΟΣΗΛΕΥΤΩΝ 

ΤΕ ΤΕΧΝΟΛΟΓΩΝ ΓΕΟΠΩΝΩΝ 

ΤΕ ΔΙΟΙΚΗΤΙΚΟΥ ΛΟΓΙΣΤΙΚΟΥ 

ΤΕ ΠΛΗΡΟΦΟΡΙΚΗΣ 

ΤΕ ΤΟΠΙΚΗΣ ΑΥΤΟΔΙΟΙΚΗΣΗΣ 

ΣΥΝΟΛΑ 

ΚΑΤΗΓΟΡΙΑ ΔΕ 

ΠΡΟΒΛ. ΚΑΛΥ- 
ΘΕΣΕΙΣ ΦΘΕΙΣΕΣ 

ΔΕ ΔΙΟΙΚΗΤΙΚΩΝ ΓΡΑΜΜΑΤΕΩΝ 1 1 

ΔΕ ΝΟΣΗΛΕΥΤΩΝ 
ΔΕ ΟΔΗΓΩΝ 

ΔΕ ΤΕΧΝΙΤΩΝ ΥΔΡΑΥΛΙΚΟΥ 1 συντηρητής 0 

κτιρίου 

ΔΕ ΞΥΛΟΥΡΓΟΥ ΣΥΝΤΗΡΗΤΟΥ ΚΤΙΡΙΩΝ 
ΕΛΑΙΟΧΡΩΜΑΤΙΣΤΩΝ ΗΛΕΚΤΡΟΣΥΓΚΟΛΗΤΩΝ 
ΚΗΠΟΥΡΩΝ 

ΔΕ ΤΕΧΝΙΚΟΣ ΔΟΜΙΚΩΝ ΕΡΓΩΝ 

ΗΛΕΚΤΡΟΛΟΓΙ ΚΟΥ ΗΛΕΚΤΡΟΛΟΓΙΑΣ 

ΣΥΝΟΛΑ 2 1 

ΚΑΤΗΓΟΡΙΑ ΥΕ 

ΚΛΗΤΗΡΩΝ-ΦΥΛΑΚΩΝ 3 γεν. καθηκόντων 1 

ΝΥΧΤΟΦΥΛΑΚΩΝ ΓΕΝΙΚΩΝ ΚΑΘΗΚΟΝΤΩΝ 
ΥΕ ΠΡΟΣΩΠΙΚΟΥ ΚΑΘΑΡΙΟΤΗΤΑΣ 2 0 

ΣΥΝΟΛΑ 5 1 


ΠΡΟΣΩΠΟΠΑΓΕΙΣ ΘΕΣΕΙΣ 

• Προβλέπονται Δύο (2) θέσεις διαφόρων ειδικοτήτων 
για την αντιμετώπιση εποχικών περιοδικών ή πρόσκαιρων 
αναγκών (άρθρο 18παρ12 Ν. 2503/97). 

Α' Ο Προϊστάμενος του Τμήματος Διοικητικών και Οικο¬ 
νομικών Υπηρεσιών προέρχεται από τους κλάδους: 

• ΠΕ Διοικητικού Οικονομικού και ελλείψει αυτού 

• ΤΕ Διοικητικού Οικονομικού και ελλείψει αυτού 

• ΔΕ Διοικητικών /Γραμματέων 

Β. Ο Προϊστάμενος του Τμήματος Συντήρησης των 
αθλητικών εγκαταστάσεων προέρχεται από τους κλά¬ 
δους: 

• ΠΕ Μηχανικών και ελλείψει αυτού 

• ΤΕ Μηχανικών και ελλείψει αυτού 

• ΔΕ Τεχνικών 

Γ. Ο Προϊστάμενος του τμήματος Αθλητικών και Πολιτι¬ 
στικών δραστηριοτήτων προέρχεται από τους κλάδους: 

• ΠΕ Καθηγητών Φυσικής αγωγής και ελλείψει αυτού 

• ΠΕ Διοικητικού Οικονομικού και ελλείψει αυτού 

• ΤΕ Διοικητικού /Λογιστικού και ελλείψει αυτού 

• ΔΕ Διοικητικών / Γ ραμματέων 

Άρθρο 9 

Γιατο διορισμό τα καθήκοντα τους περιορισμούςτο χρό¬ 
νο εργασίαςτην αστική ευθύνη τα δικαιώματα τις άδειεςτις 
μεταβολές υπηρεσιακής κατάστασης το προβάδισμα τις 
ηθικές αμοιβέςτα πειθαρχικά αδικήματατη λύση της υπαλ¬ 
ληλικής σχέσης και την ιατροφαρμακευτική περίθαλψη 
των υπαλλήλων εφαρμόζονται οι εκάστοτε ισχύουσες Νο¬ 
μοθετικές διατάξεις. Οι προβλεπόμενες από τον παρόντα 
Οργανισμό Εσωτερικής υπηρεσίας επιπλέον θέσεις δήμι¬ 
ο υ ργή θη καν α) απότο Νέο κλειστό Γ υμναστήριο β) Νέο γή¬ 
πεδο με χόρτο και γ) επέκταση του παλαιού Ε.Α.Κ.Ν. 

Άρθρο10 

Από την ψήφιση του παρόντος Οργανισμού Εσωτερι¬ 
κής Υπηρεσίας προκαλείται δαπάνη σε βάρος του προϋ¬ 
πολογισμού του νομικού προσώπου το ύψος της οποίας 
δεν μπορεί να προσδιοριστεί. 

Άρθρο 11 

Η ισχύς του παρόντος Οργανισμού αρχίζει από τη δη¬ 
μοσίευσή του στην Εφημερίδα της Κυβερνήσεως. 

Το προσωπικό που υπηρετεί κατά τη δημοσίευση του 
παρόντος εντάσσεται στις θέσεις του Ο.Ε.Υ. που έχουν 
υποχρεωτικά δημιουργηθείγι’ αυτό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 8 Σεπτεμβρίου 2003 

Με εντολή Γ ενικού Γ ραμματέα Περιφέρειας 
Ο Διευθυντής 
ΧΡΗΣΤΟΣ ΤΣΙΑΤΟΥΡΑΣ 
-♦- 

Αριθ. 1906/982/Φ.12 (2) 

Ίδρυση και λειτουργία Εκκλησιαστικού Ιδρύματος του Ιε¬ 
ρού Μητροπολιτικού Ναού Αγίου Μηνά Ηρακλείου, με 
την επωνυμία «ΜΟΝΑΔΑ ΦΡΟΝΤΙΔΑΣ ΗΛΙΚΙΩΜΕΝΩΝ 
“ΠΑΝΑΓΙΑ Η ΓΟΡΓΟΕΠΗΚΟΟΣ”». 

Ο ΑΡΧΙΕΠΙΣΚΟΠΟΣ ΚΡΗΤΗΣ 
Έχοντας υπόψη: 

1. Τις ιερές υποχρεώσεις προς το Χριστεπώνυμο Πλή¬ 
ρωμα της Εκκλησίας. 


ΠΡΟΒΛΕΠΟΜ. 

ΘΕΣΕΙΣ 

1 

1 

2. Τις υποχρεώσεις της Ποιμενούσης Εκκλησίας, τις 
απορρέουσες εκ των Ευαγγελικών Επιταγών, των Ιερών 
Κανόνων και των Νόμων του Κράτους προς το Χριστεπώ- 
νυμον Πλήρωμα. 

3. Τις σχετικές διατάξεις του Νόμου 4149/1961 «Περί 
Καταστατικού Χάρτου της εν Κρήτη Ορθοδόξου Εκκλη¬ 
σίας». 

4. Τις σχετικές διατάξεις του Νόμου 590/1977 «Περί Κα¬ 
ταστατικού Χάρτου της Εκκλησίας της Ελλάδος». 

5. Την 7/28.7.2003 απόφαση του Εκκλησιαστικού Συμ¬ 
βουλίου του Ιερού Μητροπολιτικού Ναού του Αγίου Μηνά 
Ηρακλείου, περιέχουσα σχετική πρόταση, αποφα¬ 
σίζουμε: 

Την ίδρυση και λειτουργία Εκκλησιαστικού Ιδρύματος 
του Ιερού Μητροπολιτικού Ναού Αγίου Μηνά Ηρακλείου, 
με την επωνυμία «ΜΟΝΑΔΑ ΦΡΟΝΤΙΔΑΣ ΗΛΙΚΙΩΜΕΝΩΝ 
(ΠΑΝΑΓΙΑ Η ΓΟΡΓΟΕΠΗΚΟΟΣ)», το οποίο θα λειτουργεί 
ως αυτοτελές και ανεξάρτητο Νομικό Πρόσωπο Ιδιωτικού 
Δικαίου, και θα εδρεύει στηνπόλη του Ηρακλείου Κρήτης. 
Η οργάνωση, διοίκηση, διαχείριση και λειτουργία του 
Ιδρύματος τούτου θα διέπεται από τις διατάξεις του επο¬ 
μένου Κανονισμού: 

ΚΑΝΟΝΙΣΜΟΣ ΛΕΙΤΟΥΡΓΙΑΣ ΤΟΥ ΕΚΚΛΗΣΙΑΣΤΙΚΟΥ 
ΙΔΡΥΜΑΤΟΣ ΤΟΥ ΙΕΡΟΥ ΜΗΤΡΟΠΟΛΙΤΙΚΟΥ ΝΑΟΥ 
ΑΓ. ΜΗΝΑ ΗΡΑΚΛΕΙΟΥ ΜΕ ΤΗΝ ΕΠΩΝΥΜΙΑ 
«ΜΟΝΑΔΑ ΦΡΟΝΤΙΔΑΣ ΗΛΙΚΙΩΜΕΝΩΝ - 
ΠΑΝΑΓΙΑ Η ΓΟΡΓΟΕΠΗΚΟΟΣ» 

Άρθρο 1 

Σύσταση - Επωνυμία - Έδρα - Σφραγίδα 

Συνιστάται Κοινωφελές Εκκλησιαστικό Ίδρυμα του Ιε¬ 
ρού Μητροπολιτικού Ναού του Αγ. Μηνά Ηρακλείου Κρή¬ 
της, το οποίο θα λειτουργεί ως αυτοτελές και ανεξάρτητο 
Νομικό Πρόσωπο Ιδιωτικού Δικαίου (Ν.Π.Ι.Δ.) μη κερδο¬ 
σκοπικού χαρακτήρα. 

Το Ίδρυμα θα φέρει την επωνυμία «Μονάδα Φροντίδας 
Ηλικιωμένων ΠΑΝΑΓΙΑ Η ΓΟΡΓΟΕΠΗΚΟΟΣ» και θα διέ- 
πεται από τις διατάξεις του παρόντος Κανονισμού καιτων 
κειμένων νόμων. 

Έδρα του Ιδρύματος είναι η πόλη του Ηρακλείου Κρή¬ 
της. 

Το Ίδρυμα θα έχει ίδια στρογγύλη σφραγίδα, με δύο 
επάλληλους κύκλους, η οποία εις το κέντρο θα φέρει την 
εικόνα της Παναγίας Γοργοεπηκόου, στον εξωτερικό κύ¬ 
κλο τις λέξεις «Ιερά Αρχιεπισκοπή Κρήτης - Μητροπολιτι- 
κός Ναός Αγ. Μηνά» και στον εσωτερικό την επωνυμίατου 
ιδρύματος «Μονάδα Φροντίδας Ηλικιωμένων ΠΑΝΑΓΙΑ Η 
ΓΟΡΓΟΕΠΗΚΟΟΣ». 

Άρθρο 2 

Σκοπόςτου Ιδρύματος 

Σκοπός του Ιδρύματος είναι η παροχή σε ειδικά εξοπλι¬ 
σμένους χώρους, στέγης, τροφής, ιατροφαρμακευτικής 
και άλλης μορφής περίθαλψης, ψυχαγωγίας και προστα¬ 
σίας σε ηλικιωμένα άτομα, άνδρες και γυναίκες, που κα¬ 
τοικούν κυρίως στην πόλη του Ηρακλείου και αλλαχού. 

Το Ίδρυμα θα περιθάλπει άπορα άτομα, χωρίς καμία 
επιβάρυνση, αλλά και μη άπορα, εφόσον υπάρχει δυνα- 
τότης σε κλίνες, στερούμενα οικείων ή εγκαταλελειμμένα 
από τις οικογένειές τους, έναντι ποσού κατά μήνα, το 
ύψοςτου οποίου θα προσδιορίζεται αναλογικώς προς κά¬ 
λυψη των εξόδων λειτουργίας του Ιδρύματος και μόνο. 


Εξαιρούνται δωρητές, ευεργέτες και μεγάλοι ευεργέτες 
του Ιδρύματος, οι οποίοι δεν υποχρεούνται σε καταβολή 
οιουδήποτε ποσού. 

Άρθρο 3 

Διοίκηση - Διοικητικό Συμβούλιο 

1) Το Ίδρυμα διοικείται από Επταμελές Διοικητικό Συμ¬ 
βούλιο, το οποίο απαρτίζεται από: 

α. Τονεκάστοτε Πρόεδρο του Εκκλησιαστικού Συμβου¬ 
λίου του I. Μ. Ναού Αγ. Μηνά Ηρακλείου, ως πρόεδρο. 

β. Ένα μέλος του ιδίου Εκκλησιαστικού Συμβουλίου, 
οριζόμενο υπ’ αυτού (Ε.Σ.). 

γ. Τον Πρόεδρο της Φιλοπτώχου Αδελφότητος του I. Μ. 
Ν. Αγ. Μηνά και ένα ακόμη μέλος της αυτής αδελφότητος. 

δ. Τρίατακτικά μέλη, κάτοικοι της πόλεως του Ηρακλεί¬ 
ου, διακρινόμενα για την ευσέβεια, το ήθος, την πνευμα¬ 
τική συγκρότηση και την αφοσίωσή τους προς την Εκκλη¬ 
σία και τον σκοπό του Ιδρύματος. 

Τα ως άνω τακτικά μέλη, καθώς και δύο αυτών αναπλη¬ 
ρωματικά του Διοικητικού Συμβουλίου, διορίζονται, για 
μια τριετία, υπάτου Σεβασμιωτάτου Αρχιεπισκόπου Κρή¬ 
της, κατόπινπροτάσεωςτου Εκκλησιαστικού Συμβουλίου 
του I. Μ. Ν. Αγ. Μηνά. Το αξιωμάτων μελών του Δ.Σ. είναι 
τιμητικό και άμισθο. 

2) Μέλη του Δ.Σ., τα οποία δεν ανταποκρίνονται στα κα- 
θήκοντά των ή προβαίνουν σε ενέργειες που έρχονται σε 
αντίθεση με το σκοπό του Ιδρύματος, παύονται δι’ απο- 
φάσεως του Σεβασμιοτάτου Αρχιεπισκόπου Κρήτης, με¬ 
τά από πρόταση του Διοικητικού Συμβουλίου του Ιδρύμα¬ 
τος, και αντικαθίστανται όπως ανωτέρω ορίζεται. 

3) Το Διοικητικό Συμβούλιο του Ιδρύματος συγκροτείται 
σε σώμα κατά την πρώτη συνεδρίαση αυτού και εκλέγει 
τους Αντιπρόεδρο, Γραμματέα και Ταμία. 

4) Το Διοικητικό Συμβούλιο του Ιδρύματος συνέρχεται 
τακτικώς κάθε μήνα και εκτάκτως όταν παρίσταται ανά¬ 
γκη, ύστερα από πρόσκληση του Προέδρου και τούτου 
κωλυομένου, του Αντιπροέδρου, η οποία περιέχει τα θέ¬ 
ματα της ημερήσιας διατάξεως και επιδίδεται στα μέλη 
τουλάχιστον τρεις ημέρες προ της συνεδριάσεως. Επί¬ 
σης συγκαλείται εκτάκτως ύστερα από έγγραφη αίτηση 
προς τον Πρόεδρον τεσσάρων (4) μελών του Δ.Σ. 

5) Το Διοικητικό Συμβούλιο βρίσκεται σε απαρτία παρι- 
σταμένουτου Προέδρου, ή σε περίπτωση απουσίας ή κω¬ 
λύματος αυτού, του Αντιπροέδρου και τεσσάρων μελών 
του. 

6) Οι αποφάσεις του ΔΣ λαμβάνονται κατά πλειοψηφία 
των παρόντων μελών, εκτός εάν πρόκειται περί μείζονος 
σημασίας, κατά την κρίση του ΔΣ, θεμάτων, οπότε λαμ- 
βάνονται με την αυξημένη πλειοψηφία των 2/3 του συνό¬ 
λου των μελών του ΔΣ. Σε περίπτωση ισοψηφίας υπερι¬ 
σχύει η ψήφος του Προέδρου, ή σε περίπτωση απουσίας 
ή κωλύματος αυτού, του Αντιπροέδρου. 

7) Σε κάθε συνεδρίαση του ΔΣ τηρούνται από τον Γ ραμ¬ 
ματέα πρακτικά, στα οποία καταχωρίζονται οι αποφάσεις 
που λαμβάνονται ως και οι απόψεις των μειοψηφούντων 
μελών. Τα πρακτικά υπογράφονται από όλα τα παρόντα 
μέλη του Δ.Σ. 

Άρθρο 4 

Αρμοδιότητες του Διοικητικού Συμβουλίου 

Το Διοικητικό Συμβούλιο του Ιδρύματος έχει τις ακό¬ 
λουθες αρμοδιότητες: 

α) Αποφασίζει για κάθε θέμα που αφορά στην οργάνω¬ 
ση, διοίκηση, λειτουργία, διαχείριση και αξιοποίηση εν γέ- 
νει των περιουσιακών στοιχείων και διάθεση των πόρων 
του Ιδρύματος, καθώς και για κάθε ενέργεια που σχετίζε¬ 
ται με την εκπλήρωση των σκοπών αυτού. 

β) Συνεργάζεται με το Εκκλησιαστικό Συμβούλιο του Ιε¬ 
ρού Μητροπολιτικού Ναού Αγίου Μηνά, με πολιτιστικούς, 
επιστημονικούς, φιλανθρωπικούς και άλλους συλλόγους, 
καθώς και με τη Νομαρχιακή και Τοπική Αυτοδιοίκηση, 
τους τοπικούς φορείς και εν γένει τις αρμόδιες κρατικές 
υπηρεσίες για την προαγωγή και επίτευξη των σκοπών 
του Ιδρύματος. 

γ) Μεριμνά για την ορθή, ομαλή και απρόσκοπτη λει¬ 
τουργία του Ιδρύματος. 

δ) Καταρτίζει τον ετήσιο προϋπολογισμό και απολογι¬ 
σμό του Ιδρύματος, τους οποίους υποβάλλει, δια του Εκ¬ 
κλησιαστικού Συμβουλίου, στο Μητροπολιτικό Συμβού¬ 
λιο της Ιεράς Αρχιεπισκοπής Κρήτης για έγκριση. 

ε) Καθορίζει τις αναγκαίες για την εύρυθμη λειτουργία 
του ιδρύματος θέσειςτου προσωπικού και αποφασίζει για 
την πρόσληψη και απόλυση αυτού, για τα καθήκοντα, τις 
αρμοδιότητες και τις αποδοχές του καθώς και για λοιπά 
συναφή ζητήματα, σύμφωνα πάντα με τις διατάξεις της 
κειμένης νομοθεσίας. 

στ) Αποφασίζει για την αποδοχή ή την αποποίηση δω¬ 
ρεών, κληρονομιών και κληροδοσιών καθώς και για την 
ανακήρυξη δωρητών, ευεργετών και μεγάλων ευεργετών 
του Ιδρύματος. 

ζ) Αποφασίζει επίτων αιτήσεων εισαγωγής ηλικιωμένων 
ατόμων στο Ίδρυμα, για τον χρόνο παραμονής κάθε περι- 
θαλπομένου σε αυτό, για τα σχετικά με την τυχόν κατα¬ 
βολή ποσού κατά μήνα, στις περιπτώσεις που αυτό προ- 
βλέπεται, και εν γένει για κάθε άλλο θέμα το οποίο δεν 
προβλέπεται στον παρόντα Κανονισμό. 

η) Αποφασίζει για τη διοργάνωση διαφόρων εκδηλώσε¬ 
ων, που πραγματοποιούνται εντός ή και εκτός του χώρου 
του Ιδρύματος, σύμφωνα με τους σκοπούς αυτού. 

Άρθρο 5 

Αρμοδιότητες Προέδρου 

1) Ο Πρόεδρος του Διοικητικού Συμβουλίου του Ιδρύμα¬ 
τος: α) εκπροσωπεί το Ίδρυμα ενώπιον κάθε Αρχής, διοι¬ 
κητικής και εκκλησιαστικής, ενώπιον των Δικαστηρίων, 
Τραπεζών και Οργανισμών, ως και στις μετά τρίτων (νομι¬ 
κών ή φυσικών προσώπων) σχέσεις του, β) συγκαλείτο Δι¬ 
οικητικό Συμβούλιο τακτικώς και εκτάκτως, κηρύσσει την 
έναρξη και λήξη των συνεδριάσεων αυτού και διευθύνει 
τις συζητήσεις, γ) καταρτίζει μαζί με το Γραμματέα την 
ημερήσια διάταξη με τα προς συζήτηση θέματα στο ΔΣ. 
Θέμα που δεν περιλαμβάνεται σε αυτήν δεν συζητείται, 
εκτός εάν πρόκειται για επείγουσα υπόθεση και συμφω¬ 
νήσει σε αυτό η πλειοψηφία των παρόντων μελών του ΔΣ, 
δ) εντέλλεται την πληρωμή οιασδήποτε δαπάνης, η οποία 
αναγράφεται στον εγκεκριμένο προϋπολογισμό, υπογρά¬ 
φει κάθε έγγραφο του ΔΣ και εκτελείτις αποφάσεις του. 

2) Τις αρμοδιότητες αυτές ασκεί ο Αντιπρόεδρος σε πε¬ 
ρίπτωση απουσίας ή κωλύματος του Προέδρου. 

Άρθρο 6 

Καθήκοντα Γ ραμματέα 

1) Ο Γραμματέας του Ιδρύματος: α) συνυπογράφει με¬ 
τά του Προέδρου κάθε έγγραφο και ένταλμα, β) τηρεί βι¬ 


βλίο πρωτοκόλλου, εισερχομένων και εξερχομένων εγ- 
γράφωντου Ιδρύματος, γ) επιμελείταιτης συντάξεωςτων 
πρακτικών του ΔΣ και διεκπεραιώνει την αλληλογραφία 
και δ) φυλάσσει με προσωπική του ευθύνη τα έγγραφα, τα 
βιβλία και την σφραγίδα του Ιδρύματος. 

2) Το Γ ραμματέα απάντα ή κωλυόμενο αναπληρώνει άλ¬ 
λο μέλος του ΔΣ, οριζόμενο με απόφαση αυτού. 

Άρθρο 7 

Καθήκοντα Ταμία 

1) Ο Ταμίας: α) ενεργεί εισπράξεις εν γένει, που αφο¬ 
ρούν το Ίδρυμα, εκδίδοντας διπλότυπες αριθμημένες 
αποδείξεις, τις οποίες υπογράφει ο ίδιος, β) ενεργεί κάθε 
είδους πληρωμές βάσει νομίμως εκδιδομένων ενταλμά¬ 
των, γ) τηρείτο διαχειριστικά βιβλία και στοιχεία του Ιδρύ¬ 
ματος, τα προβλεπόμενα στο άρθρο 9 του παρόντος Κα¬ 
νονισμού, δ) καταθέτει σε τραπεζικό λογαριασμό επ’ ονό- 
ματι του Ιδρύματος, τα εισπραττόμενα έσοδα του 
Ιδρύματος, δυνάμενος να παρακρατεί από αυτά ποσό κα¬ 
θοριζόμενο υπό του ΔΣ, για την αντιμετώπιση τρεχουσών 
και εκτάκτων αναγκών του Ιδρύματος, ε) προβαίνει σε 
αναλήψεις καταθέσεων κατόπιν εγγράφου εντολής του 
Προέδρου ή του νομίμου αναπληρωτή του και στ) επιμε- 
λείταιτης καταρτίσεως, εν σχεδίω, του προϋπολογισμού, 
απολογισμού και ισολογισμού του Ιδρύματος, τα οποία 
υποβάλλει προς το ΔΣ. 

2) Τον Ταμία απάντα ή κωλυόμενο αναπληρώνει άλλο 
μέλος του ΔΣ, οριζόμενο με απόφαση αυτού. 

Άρθρο 8 

Προσωπικό του Ιδρύματος 

Τ ο προσωπικό του Ιδρύματος διακρίνεται σε εθελοντικό 
(άνευ αμοιβής) και έμμισθο. 

Το έμμισθο προσωπικό προσλαμβάνεται και απολύεται 
υπό του Διοικητικού Συμβουλίου, σύμφωνα με τις διατά¬ 
ξεις της κειμένης νομοθεσίας. 

Οι θέσεις του προσωπικού καθορίζονται με απόφαση 
του ΔΣ, σύμφωνα με τις ανάγκες για εύρυθμη λειτουργία 
του Ιδρύματος. 

Προϊστάμενος του προσωπικού είναι ο Διευθυντής του 
Ιδρύματος, ο οποίος πρέπει απαραιτήτως να είναι κάτο¬ 
χος πτυχίου Θεολογικής ή άλλης ανωτάτης σχολής, κλη¬ 
ρικός ή λαϊκός, και ο οποίος διορίζεται με τριετή θητεία, 
ανανεούμενη κατά την κρίση του ΔΣ του Ιδρύματος. 

Ο Διευθυντής έχειτη μέριμνα για την εκτέλεση των απο¬ 
φάσεων του ΔΣ, που αφορούν στην οργάνωση και λει¬ 
τουργία του Ιδρύματος, και την τήρηση των διατάξεων 
του παρόντος Κανονισμού. Επιμελείται για τις πάσης (ρύ¬ 
σεως προμήθειες του Ιδρύματος, εποπτεύει και ελέγχει 
το προσωπικό, όσον αφορά την εκτέλεση των καθηκό¬ 
ντων του και εισηγείται στο ΔΣ για την αποδοχή ή απόρ¬ 
ριψη αιτήσεων εισαγωγής στο Ίδρυμα. 

Άρθρο 9 

Τηρούμενα βιβλία και Στοιχεία 

Το Ίδρυμα, με μέριμνα του Γραμματέα του ΔΣ, τηρεί τα 
αναγκαία βιβλία και στοιχεία, θεωρημένα για κάθε νόμιμη 
χρήση υπάτης Ιεράς Αρχιεπισκοπής Κρήτης. Ήτοι: 

1) Βιβλίο Πρωτοκόλλου, 2) Βιβλίο Πρακτικών των συνε¬ 
δριάσεων του ΔΣ, 3) Ημερολόγιο εισερχομένων και εξερ¬ 
χομένων στο Ίδρυμα τροφίμων, 4) Βιβλίον Ταμείου και δι¬ 
πλότυπα γραμμάτια εισπράξεων και εντάλματα πληρώ- 

μών, 5) Βιβλίο Μητρώου Προσωπικού, τηρούμενο κατά 
κατηγορία απασχολούμενων στο Ίδρυμα, η σχετική κα¬ 
τάσταση του οποίου (προσωπικού) νομίμως θεωρημένη 
θα αναρτάται στο γραφείο της Διεύθυνσης, 6) Βιβλίο Κτη¬ 
ματολογίου, στο οποίο καταχωρίζεται η ακίνητη περιου¬ 
σία του Ιδρύματος, 7) Βιβλίο Υλικού, στο οποίο καταγρά¬ 
φεται η κινητή περιουσία του, 8) Βιβλίο Αποθήκης τροφί¬ 
μων, 9) Βιβλίο Αποθήκης Υλικού αναλώσιμου και μη, και 
τέλος 10) Βιβλίον χρεώσεως ατομικών ειδών. 

Άρθρο 10 

Πόροι του Ιδρύματος και Διάθεσή τους 

Πόροι του Ιδρύματος είναι: 

1) α) επιχορηγήσεις του Ιερού Μητροπολιτικού Ναού 
του Αγ. Μηνά και προαιρετικές εισφορές των Ν. Π.Δ. ή Ι.Δ. 
β) τόκοι καταθέσεωντου Ιδρύματος καιπρόσοδοι απάτην 
αξιοποίηση περιουσίας του, γ) πρόσοδοι από την πραγ¬ 
ματοποίηση λαχειοφόρων αγορών και εράνων νόμιμα διε- 
νεργουμένων, δ) προαιρετικές εισφορές σε είδος ή σε 
χρήμα φίλων του Ιδρύματος, ε) δωρεές εν ζωή ή αιτία θα¬ 
νάτου, κληρονομιές, κληροδοτήματα και κληροδοσίες κι¬ 
νητών και ακινήτων φυσικών ή νομικών προσώπων, στ) 
Κρατικές επιχορηγήσεις, Κοινοτικές επιχορηγήσεις, επι¬ 
χορηγήσεις της Νομαρχιακής και Τοπικής αυτοδιοίκη¬ 
σης, Οργανισμών ή άλλων νομικών προσώπων δημοσίου 
ή ιδιωτικού δικαίου και ζ) πέραν των ποσών τροφείων κα¬ 
τά μήνα, στις περιπτώσεις που η καταβολή αυτών προ- 
βλέπεται στον παρόντα Κανονισμό, προαιρετικές εισφο¬ 
ρές οποιουδήποτε είδους εκ μέρους των περιθαλπομέ- 
νων, οι οποίες όμως δεν παρέχουν σε καμία περίπτωση σε 
αυτούς δικαίωμα ή αξίωση εισαγωγής τους στο Ίδρυμα ή 
προνομιακής μεταχείρισης ως περιθαλπομένων σ’ αυτό, 

2) Οι ανωτέρω πόροι του Ιδρύματος, κατόπιν αποφάσε- 
ως του ΔΣ αυτού, διατίθενται δια: α) τη διατροφή, διαμο¬ 
νή και περίθαλψη των τροφίμων, β) την αντιμετώπιση των 
δαπανών συντήρησης των εν γένει εγκαταστάσεων και 
των τρεχουσών δαπανών διοίκησης και λειτουργίας του 
Ιδρύματος, γ) την προμήθεια του απαιτουμένου εξοπλι¬ 
σμού και αναλωσίμων ειδών προς κάλυψη των σχετικών 
αναγκών, δ) την πληρωμή των αποδοχών του υπηρετού- 
ντος εμμίσθου προσωπικού, σύμφωνα με τις διατάξεις 
της κειμένης νομοθεσίας, ε) την κάλυψη της δαπάνης 
διοργανώσεως διαφόρων εκδηλώσεων του Ιδρύματος, 
στ) την κάλυψη κάθε άλλης δαπάνης που προβλέπεται 
στον εγκεκριμένο προϋπολογισμό και αποσκοπεί στην 
επίτευξη των σκοπών του Ιδρύματος. 

Άρθρο 11 

Δωρητές - Ευεργέτες - Μεγάλοι Ευεργέτες 

1) Το ΔΣ του Ιδρύματος μπορεί να ανακηρύσσει δωρη¬ 
τές, ευεργέτες και μεγάλους ευεργέτες του, είτε εν ζωή 
ευρισκομένους είτε μετά θάνατον, 

2) Ανακηρύσσονται Δωρητές οι εισφέροντες στο Ίδρυ¬ 
μα χρηματικά ποσά ή περιουσιακά στοιχεία αξίας 3.000 
έως 10.000 Ευρώ, Ευεργέτες οι εισφέροντες στο Ίδρυμα 
χρηματικάποσάή περιουσιακά στοιχεία αξίας 10.001 έως 
30.000 Ευρώ, Μεγάλοι Ευεργέτες οι εισφέροντες στο 
Ίδρυμα χρηματικά ποσά ή περιουσιακά στοιχεία αξίας 
30.001 Ευρώ και άνω. 

3) Δωρητές δύνανται να ανακηρύσσονται από το ΔΣ και 


πρόσωπα που προσέφεραν στο Ίδρυμα και άλλες εξαιρε¬ 
τικές υπηρεσίες. 

Άρθρο 12 

Διαδικασία Εισαγωγής στο Ίδρυμα 

Ο επιθυμών την εισαγωγή του στο Ίδρυμα οφείλει να 
υποβάλλει σχετική αίτηση, η οποία πρέπει να συνοδεύε¬ 
ται από τα ακόλουθα δικαιολογητικά: α) πιστοποιητικό 
γεννήσεως, β) πιστοποιητικό οικογενειακής καταστάσε- 
ως, γ) ιατρική γνωμάτευση κρατικού νοσοκομείου περί 
της υγείας του αιτούντος. 

Το Ίδρυμα διενεργεί έρευνα περί των συνθηκών ζωής 
του αιτούντος και συντάσσεται σχετική έκθεση από τον 
Διευθυντή του Ιδρύματος με αιτιολογημένη εισήγηση 
αποδοχής ή απόρριψης της αίτησης υποβαλλόμενη στο 
ΔΣ, το οποίο και αποφασίζει σχετικά. 

Άρθρο 13 

Υποχρεώσεις Περιθαλπομένων 

Οι περιθαλπόμενοι στο Ίδρυμα υποχρεούνται: 1) να συμ¬ 
μορφώνονται προς τις εντολές και υποδείξεις του προσω¬ 
πικού και να τηρούντο ωράριο λειτουργίας του Ιδρύματος, 
του επισκεπτηρίου και του φαγητού, 2) να φέρονται με σε¬ 
βασμό προς το προσωπικό, τους άλλους τροφίμους και 
τους επισκέπτες, και να αποφεύγουν οποιαδήποτε συμπε¬ 
ριφορά, η οποία είναι δυνατόν να δημιουργήσει προστρι¬ 
βές και διενέξεις, διαταράσσοντας έτσι την γαλήνη των άλ¬ 
λων, 3) να φροντίζουν στο μέτρο του δυνατού για την ευ¬ 
πρεπή τους εμφάνιση, για την καθαριότητα του ατομικού 
τους χώρου και τη διαφύλαξη των επίπλων και σκευών, τα 
οποία έχουν διατεθεί στην ατομική τους χρήση. 

Άρθρο 14 

Τροποποίηση του Κανονισμού 

Ο παρόν Κανονισμός τροποποιείται με απόφαση του 
Σεβασμιοτάτου Αρχιεπισκόπου Κρήτης ή μετά από πρό¬ 
ταση του ΔΣ του Ιδρύματος. 

Άρθρο 15 

Διάλυση του Ιδρύματος 

Το Ίδρυμα διαλύεται όταν και όπως ο Νόμος ορίζει, με 
απόφαση του Σεβασμιοτάτου Αρχιεπισκόπου Κρήτης, με¬ 
τά από πρόταση του ΔΣ του Ιδρύματος. Στην περίπτωση 
αυτή η περιουσία του, κινητή και ακίνητη, καθώς και κάθε 
δικαίωμα ή αξίωση αυτού, περιέρχεται στον Ιερό Μητρο- 
πολιτικό Ναό του Αγ. Μηνά, το Εκκλησιαστικό Συμβούλιο 
του οποίου οφείλει να διαχειρίζεται και διαθέτει αυτήν 
προς επιδίωξη συναφών ή και άλλων φιλανθρωπικών σκο¬ 
πών. 

Άρθρο 16 

Ισχύς του Κανονισμού 

Ο παρόν Κανονισμός λειτουργίας του Ιδρύματος ισχύει 
από τη δημοσίευσή του στο επίσημο Δελτίο της Εκκλη¬ 
σίας της Ελλάδος «Εκκλησία» και στην Εφημερίδα της Κυ- 
βερνήσεως. 

Ηράκλειο, 3 Σεπτεμβρίου 2003 

Ο Αρχιεπίσκοπος 
ΤΟ Κρήτης ΤΙΜΟΘΕΟΣ 




19180 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΕΙΕΧ 223211 ΥΡΕΤ (3Η * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΐΙρ: νν\Λ/\Λ/.θΙ·9Γ - θ-ιτΐ3ίΙ: \λ/θΙ 3 ιτι 351 θγ @ βί.ςτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410) 597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιιό. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 ευ ιό για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Ωϋ - γοπι για δημοσιεύματα μετά το 1994 καθορίζεται σε 30 ευτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 ευτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙθγπθΙ 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε. Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Α', Β' καιλ' 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2003 κατά 6 ευτο ανά έτος παλαιότητας και κατά τεύχος 


205 

10,25 

176 

8,80 

293 

14,65 

205 

10,25 

59 

2,95 

ΔΩΡΕΑΝ 


293 

14,65 

147 

7,35 

147 

7,35 

88 

4,40 

59 

2,95 

ΔΩΡΕΑΝ 

- - 

30 

1,50 

ΔΩΡΕΑΝ 


59 

2,95 

30 

1,50 

ΔΩΡΕΑΝ 

- 

ΔΩΡΕΑΝ 

- - 

ΔΩΡΕΑΝ 

- 

ΔΩΡΕΑΝ 


2.054 

102,70 

587 

29,35 

205 

10,25 

88 

4,40 



352 

17,60 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘίτίΘί, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































